ԱՄՆ-ի պետական հաստատությունները կանգնած են գործունեության ժամանակավոր դադարի վտանգի առջև
Եթե կոնգրեսը մինչև ուրբաթ կեսգիշեր որոշում չընդունի պետական հաստատությունների ծախսումների կարճաժամկետ օրինագծի վերաբերյալ, ապա ԱՄՆ-ի պետական հաստատությունների գործունեությունը ժամանակավորապես կդադարեցվի:
Այս անգամ հանրապետականներն ու դեմոկրատները չեն կարողանում համաձայնության գալ Ֆլինթի ջրի թունավորման խնդրի շուրջ, որն արդեն ազդել է բազմաթիվ ցածր եկամուտ ունեցող ընտանիքների վրա: Անցած շաբաթ ներկայացված, օրինագծի հանրապետականների տարբերակը չէր ներառում մինչ այդ Սենատի կողմից հաստատված Ֆլինթի բնակիչներին հատկացվելիք 220 միլիոն դոլարի օգնությունը: Սենատոր Միչ Մըքոնելը ասել է,- «Մենք Սենատում արդեն հոգ ենք տարել Ֆլինթի մասին, այժմ Ներկայացուցիչների պալատի հերթն է գործողություն ձեռնարկել այս առիթով: Սենատը նպատակադրված է իր տեսակետը պահպանել Ֆլինթի խնդրի հարցում»: Սակայն թե՛ Սենատի և թե՛ Ներկայացուցիչների պալատի դեմոկրատներն ու Միչիգանի օրենսդիրները Ֆլինթի ընտանիքներին օգնելու շուտափույթ գործողություն են պահանջում: Սենատոր Հարրի Ռիդը ասել է,- «Մենք հոգնել ենք հանրապետականների արդարացումներից: Թվում էր, թե ինչոր հայտարարի էինք եկել, երբ նրանք գնացին 7 շաբաթյա արձակուրդի: Սա տեղական խնդիր չէ՝ ինպես շատ հանրապետականներ են ասում: Սա մեր խնդիրն է»: քաղաքական նպատակներով իրավիճակը շահարկելու մեջ։